open-index/open-wikipedia-markdown huggingface dataset:
பவிசிய புராணம்

**பவிசிய புராணம்**, அல்லது **பவிஷ்ய புராணம்**, என்பது மகாபுராணங்களில் ஒன்பதாவது புராணமாகும். பவிஷ்யம் என்றால் வருங்காலம் என்று பொருளாகும். சூரிய பகவான் மனுவிற்கு முன்கூட்டியே நடக்கவிருக்கும் நிகழ்வுகளை எடுத்துரைப்பதாக இப்புராணம் உள்ளது. மேலும் இப்புராணம் 15,500 சுலோகங்களை உள்ளடக்கியது.

திருமால் வருங்காலத்தில் எடுக்கும்  கல்கி அவதாரம் குறித்து பவிசிய புராணத்தில் குறிப்புகள் உள்ளது. 

## வெளி இணைப்புகள்
* http://temple.dinamalar.com/news_detail.php?id=11011 பவிஷ்ய புராணம் பகுதி-1
* http://temple.dinamalar.com/news_detail.php?id=11012 பவிஷ்ய புராணம் பகுதி-2

பகுப்பு:பதினெண் புராணங்கள்
மார்க்கண்டேய புராணம்

**மார்க்கண்டேய புராணம்** என்பது பதினெண் மகாபுராணங்களில் ஏழாவது புராணமாகும். இப்புராணம் 90,000 ஸ்லோகங்களை கொண்டதாகும். மேலும் இந்த புராணம் வியாசரின் சீடர்களில் ஒருவர் ஜைமினி துரோணரின் புதல்வர்களான நான்கு பறவைகளிடம் மகாபாரதத்தில் ஏற்பட்ட ஐயங்களை வெளியிட்டு விடைப்பெற்றுக் கொண்டமையாகும்.

## வெளி இணைப்புகள்
* http://temple.dinamalar.com/news_detail.php?id=11015 மார்க்கண்டேய புராணம் பகுதி-1
* http://temple.dinamalar.com/news_detail.php?id=11016 மார்க்கண்டேய புராணம் பகுதி-2

பகுப்பு:பதினெண் புராணங்கள்
கிராதர்கள்

**கிராதர்கள்**  ரிக் வேதத்தில் குறிப்பிடப்பட்டுள்ள மலைவாழ் இனத்தவர் ஆவர்.

## ரிக் வேதம் தரும் செய்திகள்
ஒரு காலத்தில் இமயமலை முழுவதும் மலைக்கோட்டைகள் கட்டி அதில் நகரங்கள் அமைத்து, கிராத இனத்தவர்கள் வாழ்ந்தனர். இவர்களின்  நிறம் மற்றும் முகச்சாடை மங்கோலிய இன மக்களின் சாயலுடன் ஒத்திருக்கும். இவர்கள் ரிக்வேத கால ஆரியர்களின் முதன்மையான பகைவர்கள்.
 
### கிராதர்களின் வாழ்விடம்
சமஸ்கிருத மொழியில் ‘கிராதர்’ எனப்படுவோரை தற்கால அறிஞர்கள் **மோன்-க்மேர்** என்பர். கிழக்கு நோபாளத்தை இன்றும் **[[கிராத இராச்சியம்]]** என்றே அழைக்கின்றனர். கிராதர்கள் நேபாளம், திபெத் மற்றும் சீனா இனங்களுடன் தொடர்பு உள்ளவர்களாகக் கருதப்படுகிறார்கள்

### ஆரியர்களின் பகைவர்கள்
இமயமலைவாசிகளான கிராதர்களின் மலைக்கோட்டைகளை, *புரங்கள்* என்றும் நகரங்களை *புரி*  என்றும் அழைப்பர். இந்த புரங்களையும், புரிகளைகளையும் ஆரியர்கள் கைப்பற்றி அழித்த சான்றுகள் ரிக் வேதத்தில் அதிகமான செய்யுட்களில் விவரிக்கப்படுகிறது. ரிக்வேத கால முனிவர்களான பாரத்துவாசர், வசிட்டர், விசுவாமித்திரர் போன்றவர்கள் கிராதர்களை போரில் வெல்ல ஆரிய அரசர்களுக்கு அனைத்து வகைகளிலும் உதவி புரிந்தனர். மேலும் கிராதர்களை போரில் வெல்ல ஆரிய அரசர்கள் ரிக்வேத கால கடவுளர்களிடம் வேண்டிக் கொண்டனர். ஆரிய அரசர்களால் வெற்றி கொள்ள முடியாத, நூறு கற்கோட்டைகளுடைய நகரங்கள் கொண்ட சம்பரான் என்ற  கிராதர் இன அரசனை, புரு வம்சத்து *திவோதசு*  என்ற ஆரிய அரசன் அழித்தான். திவோதசு, புரு வம்சத்தை சார்ந்த கிளை இனமான பரதன் வம்சத்தை சார்ந்தவன். திவோதசு ஆண்ட பகுதி மேற்கில் ராவி ஆறும், கிழக்கில் யமுனை ஆறு வரை ஆகும்.
## இதனையும் காண்க
* கிராத மக்கள்

## ஆதார நூற்கள்
* ரிக்வேத கால ஆரியர்கள், ஆசிரியர், ராகுல் சாங்கிருத்யாயன், அலைகள் வெளீட்டகம், சென்னை
* ரிக்வேதம், மூன்று தொகுதிகள், அலைகள் வெளீட்டகம், சென்னை

பகுப்பு:இந்திய இனக்குழுக்கள்
பகுப்பு:இந்து சமய தொன்மவியல் இனக்குழுக்கள்
பகுப்பு:பண்டைய இந்திய இனக்குழுக்கள்
இந்து சமயம் தொடர்புடைய கட்டுரைகளின் பட்டியல்

## இந்து
* இந்து சமயம்
* இந்துக் கடவுள்கள்
* இந்து தத்துவங்கள்

## இந்து சமய பிரிவுகள்
* சைவம்	
* வைணவம்	
* சாக்தம்	
* கௌமாரம்	
* சௌரம்	
* காணாபத்தியம்

## இந்து சமய நூல்கள்
*வேதங்கள்
** ரிக் வேதம் 
** யசுர் வேதம்
** சாம வேதம்
** அதர்வண வேதம்
* உபநிடதம்
**பதினெண் உபநிடதங்கள்
* பிரம்ம சூத்திரம்
* பகவத் கீதை
*இதிகாசங்கள்
** இராமாயணம்
** மகாபாரதம்
* புராணங்கள்
* தர்மசாத்திரங்கள்

## இந்துக் கோயில்கள்
* தமிழ்நாட்டு இந்துக் கோயில்கள்

பகுப்பு:தலைப்புகள் பட்டியல்
சார்புநூல்

நூலின் வகைகளை வரலாற்றுக் கோணத்தில் பார்க்கும்போது முதன்முதலில் தோற்றுவிக்கப்பட்ட நூல் முதல்நூல் என்றும், அதன் வழியைப் பின்பற்றி அதனை விரித்தோ, தொகுத்தோ இயற்றப்பட்ட நூல்கள் வழிநூல் என்றும் தொல்காப்பியம் குறிப்பிடுகிறது. நன்னூல் அவற்றுடன் **சார்புநூல்** என்னும் மற்றொரு வகையினையும் காட்டுகிறது.

முதல்நூல், வழிநூல் ஆகிய இரண்டனுள் ஒன்றையோ, இரண்டனையுமோ ஒருபுடை ஏற்றுக்கொண்டு, ஏற்காத பகுதியை விளக்கமாகச் சொல்லி உருவாக்கப்படும் இலக்கண நூல் **சார்புநூல்** ஆகும். இதனைப் **புடைநூல்** என்றும் நன்னூல் ஆசிரியர் குறிப்பிடுகிறார்.
## அடிக்குறிப்பு

பகுப்பு:மொழியியல்
பகுப்பு:இலக்கணம்
விநாயகன்

**விநாயகன்** (*Vinayakan*) ஒரு இந்திய நடிகரும், பின்னணிப் பாடகரும் மற்றும் இசையமைப்பாளரும் ஆவார். இவர் முக்கியமாக மலையாளம் மற்றும் தமிழ் மொழித் திரைப்படங்களில் பணியாற்றுகிறார். 1995 ஆம் ஆண்டு *மாந்திரிகம்* என்ற திரைப்படத்தில் ஒரு சிறிய தோற்றத்தில் தனது திரை வாழ்க்கையைத் தொடங்கினார். பின்னர், இரண்டு படங்களில் துணை வேடங்களிலும், நகைச்சுவை வேடங்களிலும் நடித்தார்.

2016 ஆம் ஆண்டில், ராஜீவ் ரவியின் *கம்மடிபாடம்* என்ற படத்தில் *கங்கா* என்ற கதாபாத்திரத்தில் நடித்ததற்காக விநாயகன் சிறந்த நடிகருக்கான கேரள மாநில திரைப்பட விருதை வென்றார். மேலும் இது விமர்சகர்களால் நன்கு பாராட்டப்பட்டது. படத்தில் ஒரு பாடலுக்கும் இசையமைத்துள்ளார். *எடகொச்சி டியூடு என்ற பாத்திரத்தில்* ஆடு - ஒரு பீகரா ஜீவி ஆனு , இதைத் தொடர்ந்து *ஆடு 2* படத்திலும், லிஜோ ஜோஸ் பெல்லிசேரியின் ஈ.ம.யா படத்தில் அய்யப்பன் ஆகியவை இவரது அங்கீகரிக்கப்பட்ட பாத்திரங்களில் அடங்கும். இது தி இந்து பத்திரிக்கை வெளியிட்ட தசாப்தத்தின் முதல் 25 மலையாளப் படங்களின் பட்டியலில் சேர்க்கப்பட்டுள்ளது. மேலும், புதிய அலை இயக்கத்தின் வரையறுக்கும் திரைப்படங்களில் ஒன்றாக பரவலாகக் கருதப்படுகிறது.

இவர் 2023 இல் ரஜினிகாந்த் நடித்த தமிழ் மொழிப் படமான ஜெயிலர் படத்தில் வில்லனாக நடித்ததன் மூலம் பரந்த கவனத்தைப் பெற்றார்.

## சான்றுகள்

## வெளி இணைப்புகள்
* 

பகுப்பு:1982 பிறப்புகள்
பகுப்பு:கேரள மாநில திரைப்பட விருது வென்றவர்கள்
பகுப்பு:தமிழ்த் திரைப்பட நடிகர்கள்
பகுப்பு:மலையாளத் திரைப்பட நடிகர்கள்
பகுப்பு:வாழும் மக்கள்
சமணத்தில் அகிம்சை

எந்தவொரு உயிருக்கும் எந்த வகையிலும் தீங்கு செய்யாமை, வன்முறையைப் பயன்படுத்தாமை அகிம்சை எனப்படுகிறது.  சமண அறக் கோட்பாட்டில் அகிம்சை ஒரு முதன்மைக் கொள்கையான அமைகிறது.  மரக்கறி உணவு, வாயுக்கு முகமூடி அணிதல், நடக்கும் போது சிறு பூச்சிகளை அகற்றி நடத்தல் போன்ற பல்வேறு நடத்தைகளுக்கும் சடங்குகளுக்கும் இந்த அகிம்சைக் கொள்கை அடிப்படையாக அமைகிறது.  

காந்தியின் அறப்போராட்ட வடிவம் சமண சமயத்தின் இந்த அறக் கொள்கையின் பாதிப்பில் அமைந்தது.  அகிம்சை பற்றிய சமணக் கருத்துக்களை காந்தி அவரது நண்பரான சிறீமத் ரவிச்சந்திரா ஊடாகப் பெற்றுக் கொண்டார்.

## ஆதாரங்கள்


## மேற்கோள்கள்

பகுப்பு:சமணமும் வன்முறையும்
பெரிய நீர்க்காகம்

**பெரிய நீர்க்காகம்** ("*Great Cormorant*", *Phalacrocorax carbo*) எனவும் **பெரிய கருப்பு நீர்க்காகம்** எனவும் அறியப்படும் பறவை அவுத்திரேலியாவில் **கருப்பு நீர்க்காகம்** எனவும், **பெரிய நீர்க்காகம்** என இந்தியாவிலும் **கருப்புப் பறட்டை** என நியூசிலாந்திலும் அழைக்கப்படுகின்றது. இது ஓர் நீர்க்காகக் கடற்பறவைக் குடும்பத்தைச் சேர்ந்த ஓரு பறவையாகும்.

## உசாத்துணை

## வெளியிணைப்பு

*Ageing and sexing (PDF) by Javier Blasco-Zumeta & Gerd-Michael Heinze 
* http://www.mchportal.com/photography-galleries/macro-and-nature-mainmenu-52/birds-mainmenu-54/869-phalacrocorax-carbo-cormorant-albino.html
* Great Cormorant videos, photos & sounds  on the Internet Bird Collection

பகுப்பு:நீர்க்காகம்
பகுப்பு:தமிழ்நாட்டுப் பறவைகள்
பகுப்பு:இலங்கைப் பறவைகள்
பகுப்பு:ஆசியப் பறவைகள்
பகுப்பு:இந்தியப் பறவைகள்
பகுப்பு:தீவாய்ப்பு கவலை குறைந்த இனங்கள்
பகுப்பு:தமிழ்நாட்டில் காணப்படும் பறவைகள்
ரஞ்சிக் கோப்பை

**ரஞ்சிக் கோப்பை** என்பது இந்தியாவின் பிராந்திய மற்றும் மாநில துடுப்பாட்ட வாரியங்களைப் பிரதிநிதித்துவப்படுத்தும் பல அணிகளுக்கு இடையே உள்நாட்டில் விளையாடும் முதல் தர துடுப்பாட்ட வாகைத் தொடர்  ஆகும். இத்தொடரில் தற்போது உள்ள 37 அணிகளில் இந்தியாவின் 29 மாநிலங்களும், 7 ஒன்றியப் பகுதிகளில் இரண்டு பகுதிகளும் குறைந்தது ஒரு பிரதிநிதித்துவத்தைக் கொண்டுள்ளன. பன்னாட்டுத் துடுப்பாட்டத்தில் விளையாடிய முதல் இந்திய வீரரான *ரஞ்சி* என்று அழைக்கப்படும்  ரஞ்சித்சிங்ஜி நினைவாக இத்தொடருக்குப் பெயரிடப்பட்டுள்ளது.

1934ம் ஆண்டு முதல் நடந்து வரும் ரஞ்சிக் கோப்பை தொடரில், இதுவரை மும்பை அணி மட்டும் 41 முறை வாகைப் பட்டம் வென்று, மிகப்பெரிய சாதனையை தன் வசம் வைத்துள்ளது. அதிலும், தொடர்ச்சியாக 15 ஆண்டுகள், ரஞ்சிக் கோப்பையை வென்ற ஒரே அணி மும்பை தான். 1958 முதல் 1973 வரை தொடர்ச்சியாக கோப்பையை கைப்பற்றி, அந்தச் சாதனையை படைத்தது. இதற்கு அடுத்தபடியாக கர்நாடக அணி 8 முறை வாகைப் பட்டம் வென்றுள்ளது. நாக்பூரின் விதர்பா துடுப்பாட்ட வாரிய அரங்கில் நடைபெற்ற 2018–19  தொடரின் இறுதி ஆட்டத்தில் சவுராட்டிரா அணியை 78 ஓட்டங்கள் வித்தியாசத்தில் வென்ற  விதர்பா அணியின் வசம் தற்போது ரஞ்சிக் கோப்பையின் வாகைப் பட்டம் உள்ளது. 

## மேற்கோள்கள்

## வெளி இணைப்புகள்

*Official website of the BCCI 
*The Ranji Trophy – Cricinfo

பகுப்பு:துடுப்பாட்டப் போட்டித் தொடர்கள்
வாமன புராணம்

thumb|திருமாலின் வாமன அவதார சிற்பம்
**வாமன புராணம்** (சமஸ்கிருதம்: वामन पुराण, ஆங்கிலம்: Vāmana Purāṇa) என்பது மகாபுராணங்களில் பதினான்காவது புராணமாகும். திருமாலின் வாமன அவதாரத்தினை விளக்கும் புராணமான இது, ராஜசிக புராண வகையினைச் சார்ந்தது. இதில் பத்தாயிரம் ஸ்லோகங்களும், தொண்ணூற்றைந்து அத்தியாயங்களும் உள்ளன. அரக்கர் குல அரசன் மகாபலி சக்கரவர்த்தியை அழிக்கவும், துந்து என்ற அரக்கனை அழிக்கவும் திருமால் இருமுறை வாமன அவதாரம் எடுத்தாக இப்புராணம் கூறுகிறது.

## வெளி இணைப்புகள்
http://temple.dinamalar.com/news_detail.php?id=11017 வாமன புராணம் பகுதி 1
http://temple.dinamalar.com/news_detail.php?id=11018 வாமன புராணம் பகுதி 2

பகுப்பு:புராணங்கள்
பகுப்பு:சமசுகிருத இலக்கியம்
பகுப்பு:பதினெண் புராணங்கள்
உரைவீச்சு

**உரைவீச்சு** இலக்கியம் சார்ந்தோ, சமய இலக்கியம் சார்ந்தோ, தங்கு தடையின்றி சொல்லாட்சி நடாத்தி, பார்வையாளர்களை, பேச்சை கேட்க வந்தவர்களை, ஒரு கட்டுக்குள் நிறுத்தி வைப்பது 1990கள் வரை இருந்தது. 1990களுக்குப் பிறகு, அது சமூகம் சார்ந்தோ, சமூக அவலங்களை சார்ந்தோ, சமூக ஒடுக்கு முறையை எதிர்த்தோ, அல்லது ஓர் இனம் சார்ந்தோ, ஓர் இனத்தின் அடக்கு முறைக்கு எதிராக வெகுண்டு எழுந்தோ, கேட்பவர்களின் உணர்வுகளை கண நேரத்தில் சூடேற்றுகிற கனல் தெரிக்கும் பேச்சு தான் **உரைவீச்சு** என்று அறியப்படுகிறது.

## உரைவீச்சு தலைப்பு
** சும்மா வரவில்லை சுதந்திரம்-தமிழ் முனிவர் குன்றக்குடி அடிகளார்-தமிழ்நாடு முற்போக்கு எழுத்தார்கள் சங்கம் நடத்திய **கலை இரவு** (விழுப்புரம்)
** வாழ்க்கைக் கிடக்குது ரோட்டோரமாய்-பா.கிருட்டிணகுமார்- தமிழ்நாடு முற்போக்கு எழுத்தார்கள் சங்கம் நடத்திய **கலை இரவு** (திருப்பரங்குன்றம்)                
** கண்ணீர் விட்டோ வளர்த்தோம்-தமிழருவி மணியன்-தமிழ்நாடு முற்போக்கு எழுத்தார்கள் சங்கம் நடத்திய **கலை இரவு** (திருப்பரங்குன்றம்)
** ஈழம் எரிகிறதே- வை. கோபால்சாமி-ஈழதமிழர் ஆதரவு பொதுக்கூட்டம் திண்டுக்கல்.:
** இயக்குநர் சீமான்-ஈழதமிழர் ஆதரவு- அரங்கக் கூட்டம் மலேசியா.23.02.2013:

இது போன்ற இன்ன பிற தலைப்புகளில் பேச்சாளர்களால் மேடைகளில் பேசப்படுகிறது.

## அடிக்குறிப்பு

பகுப்பு:பேச்சுக் கலை
சவாய் மான்சிங் விளையாட்டரங்கம்

**சவாய் மான்சிங் விளையாட்டரங்கம்** (Sawai Mansingh Stadium, ) இந்தியாவின் இராச்சசுத்தான் மாநிலத்தின் செய்ப்பூர் நகரில் உள்ள ஓர்  துடுப்பாட்ட விளையாட்டரங்கம் ஆகும். இது செய்ப்பூரின் மகாராசா  சவாய் மான் சிங் II காலத்தில் கட்டப்பட்டதால் அவரது பெயர்ச்சுருக்கத்தைக் கொண்டு **எஸ்எம்எஸ் (SMS)** விளையாட்டரங்கம் எனப்படுகிறது. இது இராம்பாக் வட்டத்தின் ஒரு முனையில் அமைந்துள்ளது. 30,000 பார்வையாளர்கள் அமரக்கூடிய இந்த விளையாட்டரங்கம் 2006இல் புதுப்பிக்கப்பட்ட பிறகு இநிதயாவின்   சிறந்த துடுப்பாட்ட விளையாட்டரங்கங்களில் ஒன்றாக விளங்குகிறது. 
## ஆட்டங்கள்
இங்கு ஒரே ஒரு தேர்வுத் துடுப்பாட்டம்|தேர்வுத் துடுப்பாட்டமே நடந்துள்ளது; இந்திய அணிக்கும்  பாக்கித்தான் அணிக்கும் இடையே பெப்ரவரி 21, 1987இல் நடந்த அந்தத் தேர்வின் இரண்டாம் நாள் ஆட்டத்தைக் காண அந்நாளைய பாக்கித்தான் அதிபர் ஜெனரல் சியா-உல்-ஹக் எல்லை கடந்து வந்தார். இது அவரது "அமைதிக்காக துடுப்பாட்டம் " என்ற முனைப்பின் அங்கமாக இருந்தது. இந்த தேர்வாட்டத்தின் சிறப்பங்கமாக 17 ஆண்டுகளாக விளையாடாமல் இருந்த யூனிஸ் அஹ்மத் விளையாடத் திரும்பியதும் சுனில் காவஸ்கர் ஒரு தேர்வாட்டத்தில் முதல் பந்திலேயே வெளியேற்றபட்ட  நிகழ்வும் அமைந்திருந்தன. மூன்றாம் நாள் ஆட்டம்  மழையால் கைவிடப்பட்ட நிலையில்  அடுத்தநாள் ஆட்டத் துவக்கத்தில் ஆடுகளத்தில் மரத்தூள் தூவியதற்கு  பாக்கித்தான் எதிர்ப்பு தெரிவித்ததால் சர்ச்சை எழுந்தது. இதனையடுத்து ஆட்டம் சமனாக முடிவடைந்ததாக அறிவிக்கப்பட்டது.  

இந்த விளையாட்டரங்கத்தில் முதல் ஒருநாள் பன்னாட்டுத் துடுப்பாட்டமும் இந்த இரு அணிகளுக்கிடையே அக்டோபர் 2, 1983 அன்று துவங்கியது.  தங்களது முதல் உலகக் கிண்ணத்தை வென்றிருந்த இந்திய அணி இந்த ஆட்டத்தை எளிதில் வென்றது. 1987 மற்றும் 1996ஆம் ஆண்டுகளில் இந்தியாவில் நடைபெற்ற உலகக் கிண்ணப் போட்டிகளின்போது இந்த விளையாட்டரங்கிலும் ஆட்டங்கள் விளையாடப்பட்டன. ஒருநாள் துடுப்பாட்டங்களில் இந்த மைதானத்தில் தனி மட்டையாளர் அடித்த மிகக் கூடிய ஓட்டங்களை,**183 (வெளியேறாது)** மகேந்திர சிங் தோனி அடித்துள்ளார்.

பகுப்பு:இந்தியத் துடுப்பாட்ட மைதானங்கள்
பகுப்பு:ஜெய்ப்பூர்
வராக புராணம்

**வராக புராணம்** (*Varaha Purana*) என்பது மகாபுராணங்களில் பன்னிரண்டாவது புராணமாகும். இது திருமாலின் அவதாரத்தினை விளக்கும் புராணம். இப்புராணம் 24,000 ஸ்லோகங்களை கொண்டதும், திருமாலின் பெருமைகளை எடுத்துரைக்கும் சாத்துவிக புராண வகையைச் சார்ந்ததும் ஆகும். 

பாதாளத்திற்கு சென்ற பூமாதேவியை மீட்க திருமால் வராக அவதாரம் எடுத்தார். அவ்வாறு மீட்கபட்ட பின்பு பூமாதேவியின் கேள்விகளுக்கு வராக அவதாரக் கோலத்திலேயே திருமால் அளித்த பதில்களின் தொகுப்பே இந்நூலாகும். வராக அவதாரத்தில் காசியப முனிவருக்கும், அவருடைய மனைவியான திதி்க்கும் பிறந்த இரணியாகசனை திருமால் அழித்தார்.

இப்புராணத்தில் திதிகள், விரதங்கள், தீர்த்தங்கள், பாவங்கள், பாவங்களுக்கான பரிகாரங்கள் ஆகியவையும் கூறப்பெற்றுள்ளன.

## ஆதாரங்கள்


## வெளி இணைப்புகள்
* http://temple.dinamalar.com/news_detail.php?id=11019 வராக புராணம் பகுதி 1
* http://temple.dinamalar.com/news_detail.php?id=11020 வராக புராணம் பகுதி 2

பகுப்பு:பதினெண் புராணங்கள்
கொண்டை நீர்க்காகம்

**கொண்டை நீர்க்காகம்** (*Indian Cormorant*, *"Phalacrocorax fuscicollis"*) என்பது நீர்க்காக குடும்பத்திலுள்ள ஓர் இனமாகும். இது பொதுவாக இந்திய துணைக்கண்ட நில உட் பகுதி நிர்நிலைகளில் காணப்படும் இது கிழக்கே தாய்லாந்து, கப்போடியா வரை காணப்படுகின்றது. கூடிவாழும் இவ்வினம் சின்ன நீர்க்காகம் அளவை ஒத்திருப்பினும் அதனுடைய நீலக் கண், சிறிய தலை, சரிவான நெற்றி நீண்ட மெல்லிய அலகின் முடிவில் கொளுக்கி முனை ஆகியவற்றின் மூலம் வேறுபட்டுக் காணப்படுகின்றது.

## உசாத்துணை

பகுப்பு:நீர்க்காகம்
பகுப்பு:தமிழ்நாட்டுப் பறவைகள்
பகுப்பு:இலங்கைப் பறவைகள்
பகுப்பு:ஆசியப் பறவைகள்
பகுப்பு:இந்தியப் பறவைகள்
பகுப்பு:இந்தோனேசியப் பறவைகள்
பகுப்பு:தீவாய்ப்பு கவலை குறைந்த இனங்கள்
பகுப்பு:வங்காளதேசப் பறவைகள்
பகுப்பு:தமிழ்நாட்டில் காணப்படும் பறவைகள்
பகுப்பு:தெற்காசியப் பறவைகள்
ஓத்து

**ஓத்து** என்பது இலக்கண நூல்களில் அமைந்து கிடக்கும் பாகுபாடுகளில் ஒன்று.  ஓரினப்பட்ட செய்திகளை ஒருமிக்கச் சொல்வது ஓத்து. நூலின் படிவடுக்குகளாகத் தொல்காப்பியம் சூத்திரம், ஓத்து, படலம், பிண்டம் என்னும் நான்கினைக் குறிப்பிடும்போது இதனைத் தெளிவுபடுத்துகிறது.

நன்னூல் நூலின் படியடுக்குகளைக் குறிப்பிடும்போது வெறுமனே 'ஓத்து' எனக் குறிப்பிடுகிறது. தொல்காப்பிய இலக்கண நூலில் இந்த 'ஓத்து' என்னும் சொல்லை 'இயல்' என்னும் சொல்லால் வழங்கிவருகின்றனர். நன்னூல் குறிப்பிடும் 'படலம்' என்னும் சொல்லும் 'அதிகாரம்' என்று வழங்கப்படுகிறது.

ஓத்து என்னும் சொல்லுக்கு இயல்  என்று பொருள் கூறியுள்ளனர்.

##### ஓதப்படும் வேதப் பாடல்
* திருக்குறள் ஓத்து என்னும் சொல்லை பார்ப்பான் ஓதும் மந்திரத்தைக் குறிப்பதாக உள்ளது. 
* தொல்காப்பியம் இதனை முன்மொழிந்துள்ளது.
* பாடப்படுவது 'பாட்டு', கூட்டப்படுவது கூட்டு  என்பது போல, ஓதப்படுவதை 'ஓத்து' என்பது தமிழ்நெறி.
##### பிற நூல்கள் தரும் விளக்கம்
* ஒத்து உடை அந்தணர் உரை-நூல் கிடக்கை 
* ஓத்தின் சாலை 
* ஓத்துஉடை அந்தணர்க்கு 
* இன்னா, ஓத்து இலாப் பார்ப்பான் உரை.
* அந்தணர் ஓத்துடைமை ஆற்ற மிக இனிதே 
* கொல்லானேல்.-பல்லவர் ஓத்தினால் என்ன குறை? 
* மாய உயிர்க்கு ஊனம் என்று ஊனம் தீர்ந்தவர் ஓத்து கூறும் 5 நெறிகள் - ஆர்வம், செற்றம், கதம், உலோபம், மானம் 
* ஓத்தும் ஒழுக்கமும் உடையார் சென்றால் இழிவு உண்டாக்கும் இடங்கள் 5 - கூத்து, விழா, திருமண நிகழ்ச்சி, கொலைக்களம், போர்முனை 
* ஓத்து வினையால் செயலாற்ற முடியும் 
##### நிகண்டு விளக்கம்
:ஓத்து என்பது ஒரு சாதியாய் உள்ள மணிகளை வரிசையாய் வைத்தாற் போல ஒரு சாதியாய் உள்ள பொருள்களை ஒருவழிப்பட வைப்பது. படலம் என்பது ஒருவழிப் படாமல் கலந்த பொருள்களோடு பொருந்திப் பல வொருள்களைத் தரும் பொதுச் சொற்கள் தொடர்வது. 

## அடிக்குறிப்புகள்

பகுப்பு:மொழியியல்
பகுப்பு:இலக்கணம்
பெருந்தொகை

**பெருந்தொகை** என்னும் நூல் 2200 தனிப்பாடல்களின் திரட்டு ஆகும். 1936 ஆம் ஆண்டில் வெளிவந்த இந்நூலைத் தொகுத்தவர் மு. இராகவையங்கார் ஆவார்.  இந்நூலில் உள்ள பாடல்கள் (1) கடவுள் வாழ்த்தியல், (2) அறவியல், (3) பொருளியல் என்னும் முப்பெரும் பிரிவுகளாகப் பகுக்கப்பட்டுள்ளன. 

## தரவுகள்

* 

பகுப்பு: 1936 தமிழ் நூல்கள்
அலீயா பட்

**அலீயா பட்** (Alia Bhatt, பிறப்பு: 9 மார்ச் 1992) இவர்  இந்தித் திரைப்படங்களில் நடிக்கும் ஓர் இந்திய நடிகையாவார். கரண் ஜோஹர் இயக்கிய ஸ்டூடண்ட் ஆஃப் த இயர் என்ற திரைப்படத்தில் கதாநாயகியாக நடித்தார். அதைத் தொடர்ந்து ஹைவே, 2 ஸ்டேட்ஸ், அம்டி சர்மா கி துல்ஹனியா போன்ற திரைப்படங்களில் நடித்துள்ளார். இப்படங்களின் மூலம் தன்னை இந்தி சினிமாவின் முன்னனி நடிகையாக அறிமுகபடுத்திக்கொண்டார்.

## ஆரம்பகால வாழ்க்கை
அலீயா பட் 15 மார்ச் 1993  அன்று மும்பையில் பிறந்தார். இவர் இந்திய திரைப்பட இயக்குநர் மகேசு பட்க்கும், பிரித்தானிய நடிகை சோனி ரசுதானுக்கும் பிறந்தார். இவரின் தந்தை குசராத்தி வம்சாவளி சேர்ந்தவர்  இவரின் தாயார் காஷ்மீர பண்டிதர்கள் மற்றும் பிரித்தானிய-செருமனிய வம்சாவளியைச் சேர்ந்தவர். அலீயா பட் பிரித்தானிய குடியுரிமை பெற்றவர். இவருக்கு ஒரு மூத்த சகோதரி, சாஹீன், இரண்டு உடன்பிறந்தவர்கள், பூஜா மற்றும் ராகுல் பட். இவரின் தந்தைவழி உறவினர்கள் இம்ரான் ஹாஷ்மி மற்றும் இயக்குநர் மோகித் சூரி , தயாரிப்பாளர் முகேச் பட் இவரது மாமா.

## திரைப்படங்கள்

## விருதுகள் மற்றும் பரிந்துரைகள்

## மேற்கோள்கள்

## வெளி  இணைப்புகள்
*

பகுப்பு:1993 பிறப்புகள்
பகுப்பு:இந்தித் திரைப்பட நடிகைகள்‎
பகுப்பு:வாழும் மக்கள்
பகுப்பு:மகாராட்டிர மக்கள்
சலந்தராகரர்

**சலந்தராகரர்** அல்லது **சலந்தரவத மூர்த்தி** சிவபெருமான் அரக்கனான சலந்தரனை அழிக்க எடுத்த உருவமாகும். இத்திருவுருவம் 64 சிவத் திருமேனிகளுள் ஒன்றாகக் கருதப்பெறுகிறது.

## திருவுருவ கதை

கையிலாயத்தில் சிவதரிசனத்திற்கு சென்ற இந்திரனை, வழியில் இடைமறித்து நின்றார் மாறுஉருவம் கொண்ட சிவபெருமான். அவரை அறியாத இந்திரன் பல கேள்விகள் கேட்டு கோபமடைந்து இறுதியில் வஜ்ஜிராயுதத்தினால் தாக்கினார். வஜ்ஜிராயுதம் அழிந்து போனது. அந்நேரம் சிவபெருமான் கோபம் கொண்டார், இந்திரன் தன் தவறினை உணர்ந்ததமையால் சிவனின் கோபம் தனிந்தது. எனினும் கோபத்தினால் உண்டான வியர்வைத்துளிகள் கடலில் விழுந்தன. அவை ஒன்றினைந்து அரக்கனான *சலந்தரன்* என்பவர் தோன்றினார். 

சலந்திரன் மிகவும் வலிமைமிக்கவராக இருந்தமையினால் திருமாலிடம் இரண்டாயிரம் ஆண்டுகள் சண்டையிட்டு பாராட்டு பெற்றார். இறுதியில் சிவபெருமான் முதியவர் வேடமிட்டு சலந்திரனை சந்தித்தார். சலந்திரனுடன் பேசி தந்திரமாக புதியதாக உருவாக்கிய சக்கரத்தை அவன் தலையில் வைக்கச் செய்தார். அந்த சக்கரம் சலந்திரனை இரண்டாகப் பிளந்தது. 

## ஆதாரம்


## வெளி இணைப்புகள்

பகுப்பு:சிவ உருவத்திருமேனிகள்
நர்கிசு

**நர்கிஸ் தத்** (*Nargis Dutt*, **நர்கிஸ் தத்**, , ; 1 சூன் 1929&nbsp;– 3 மே 1981), ஒரு புகழ் பெற்ற பாலிவுட் (இந்தி) நடிகை ஆவார். இவர் பிரபல இந்தி நடிகர் அன்வர் ஹுசைனின் சகோதரி ஆவார். 1935 ஆம் ஆண்டில் குழந்தை நட்சத்திரமாக நடிக்க ஆரம்பித்த இவர் கதாநாயகியாக அறிமுகமான படம் *தமன்னா*. முதன் முதலில் ஆஸ்கர் விருதுக்கு பரிந்துரை செய்யப்பட்ட இந்திய திரைப்படமான *[[மதர் இந்தியா]]* படத்தில் நடித்த பெருமை இவருக்கு உண்டு. இந்தப் படத்தில் நடித்ததற்காக சிறந்த நடிகைக்கான பிலிம்பேர் விருதினைப் பெற்றார். நடிகர் சுனில் தத்தை மணந்த இவர் திருமணத்திற்குப் பிறகு நடித்து வெளிவந்த *ராத் ஆர் தின்* படத்திற்காக சிறந்த நடிகைக்கான தேசிய விருதினைப் பெற்றார். கணையத்தில் ஏற்பட்ட புற்று நோயால் பாதிக்கப்பட்ட இவர் 1981 தஆம் ஆண்டு இயற்கை எய்தினார். இந்திய அரசு இவருக்கு பத்மஶ்ரீ விருதை வழங்கி கௌரவித்தது. நர்கிஸை கௌரவிக்கும் பொருட்டு இந்திய அரசு "சிறந்த ஒருமைப்பாட்டிற்கான" தேசிய திரைப்பட விருதினை 'நர்கிஸ் விருது' என இவர் பெயரில் வழங்கி வருகிறது.

## சான்றுகள்

## புற இணைப்புகள்
*

பகுப்பு:1929 பிறப்புகள்
பகுப்பு:இந்தித் திரைப்பட நடிகைகள்
பகுப்பு:1981 இறப்புகள்
பகுப்பு:பிலிம்பேர் விருதுகள் வென்றவர்கள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:இந்திய நடிகைகள்
பகுப்பு:இந்திய முஸ்லிம்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:பத்மசிறீ விருது பெற்ற கலைத் துறையினர்
யாழ்ப்பாணத் தமிழ்ச் சங்கம்

**யாழ்ப்பாணத் தமிழ்ச் சங்கம்** 1900 ஆம் ஆண்டில் யாழ்ப்பாணத்தில் த. கைலாசபிள்ளை என்பவரால் ஆரம்பிக்கப்பட்டது. இச்சங்கத்தில், ஆரம்பத்தில் கொக்குவில் சி. சபாரத்தின முதலியார் செயலாளராகவும், சுன்னாகம் அ. குமாரசாமிப் புலவர் தலைமைப் பரீட்சகராகவும் மற்றும் சிறப்பு ஆலோசகராகவும், ஆ. முத்துத்தம்பிப்பிள்ளை, வட்டுக்கோட்டை ஆறுமுக உபாத்தியாயர், ஊரெழு சு. சரவணமுத்துப் புலவர், நல்லூர் வே. கனகசபாபதி ஐயர் முதலியோர் உறுப்பினராகவும் இடம்பெற்றனர்.

2012 ஆம் ஆண்டில் பேராசிரியர் அ. சண்முகதாசின் முயற்சியினால் யாழ்ப்பாணத் தமிழ்ச் சங்கம் மீளவும் ஆரம்பிக்கப்பட்டு செயற்பட்டு வருகின்றது.

## மேற்கோள்கள்

## வெளி இணைப்புகள்
*யாழ்ப்பாணத் தமிழ்ச் சங்கம் 

பகுப்பு:இலங்கைத் தமிழர் அமைப்புகள்
பகுப்பு:யாழ்ப்பாணம்
கொடிமரம்

**கொடிமரம்** என்பது இந்துக் கோவில்களில், பலிபீடத்திற்கு அருகே அமைக்கப்பெறுகின்ற கொடியேற்றுகின்ற மரமாகும். இதற்கு **துவஜஸ்தம்பம்** என்ற சமசுகிருதப் பெயரும் உண்டு. சிவாலயங்களில் கொடி மரம், நந்தி மற்றும் பலிபீடம் ஆகியவை மூலவரை நோக்கியே அமைக்கப்பெறுகின்றன. 

பொதுவாக ஆலயங்கள் ஆகம விதிப்படி கட்டப்படுகிறது. அதாவது ஒரு கோவிலை புனித உடலுடன் ஒப்பிடலாம். அதன்படி தலைப்பகுதியை கருவறையாகவும், மார்புப் பகுதியை மகா மண்டமாகவும், வயிற்றுப் பகுதியை நாபி எனப்படும் தொப்புள் பகுதி கொடிமரமாகவும், கால் பகுதியை இராஜகோபுரமாகவும் கூறப்படுகிறது. இவ்வாறு ஆகம விதிப்படி கட்டப்படும் கோவில்களில், திருவிழா நடைபெறும் போது முதல் நாள் கொடியேற்றமானது நடைபெறும். தேவர்கள், இந்த கொடிமரத்தின் வழியாகத் தான் கோயிலுக்குள் வருவதாக கூறப்படுகிறது.

## கொடிமரத்தின் அமைப்பு
கொடிமரம், பொதுவாக சந்தனம், தேவதாரு, செண்பகம், வில்வம், மகிழம் முதலிய ஐந்த வகையான மரங்களை பயன்படுத்தி தயாரிக்கப்படுகிறது. மனிதனின் முதுகு தண்டைப் போன்றது கோவிலின் கொடிமரம். நமது முதுகுத் தண்டுவடத்தில் 32 எலும்பு வளையங்கள் உள்ளன.அது போல கொடிமரழும் 32 வலையங்களுடன் அமைக்கப்படுகிறது.

கோவில் சன்னிதிக்கும், கோபுரத்துக்கும் இடையே கொடிமரம் அமைந்திருக்கும். அதிகபட்சமாக 13 மீட்டர் இடைவெளியில் அமைக்கப்படும். கொடிமரம் இராஜகோபுரத்தை விட அதிக உயரமாக இருக்காது. அதே நேரம் கருவறை விமானத்துக்கு நிகரான உயரத்தில் இருக்கும்.

அடிப்பகுதியான சதுரம், அதற்கு மேல் எண்கோணவேதி அமைப்பு மற்றும் தடித்த உருளை பாகம் என இந்துக் கோவில் கொடிமரம் மூன்று பாகங்களை உடையன. இதில் சதுரப்பகுதி பிரம்மாவினையும், எண்கோணவேதி அமைப்பு திருமாலையும், உருளையமைப்பு சிவனையும் குறிப்பதாக நம்பப்படுகிறது.

## கொடிகள்
இறைவனுக்கு ஏற்றப்பட வேண்டிய கொடியின் சின்னம் குறித்து சூரிய புராணத்தில் கூறப்பட்டுள்ளது. அவற்றின் அட்டவணை கீழே.

## மேற்கோள்கள்

## வெளி இணைப்புகள்
*கொடிமரம் - காணொலி

பகுப்பு:இந்துக் கோயில் கட்டிடக்கலை
பகுப்பு:சமயக் கொடிகள்
பகுப்பு:இந்து சமயச் சின்னங்கள்
சந்திர மாதம்

பல்வேறு உலக நாடுகளிலும் சந்திரனின் சுழற்சியை அடிப்படையாகக் கொண்டு **சந்திர மாதங்கள்** கணிக்கப்படுகின்றன. இவை வெவ்வேறு சமயங்களின் அல்லது பண்பாடுகளின் முக்கிய கூறுகளாகின்றன.

## [[இசுலாம்]]
பண்டைய அரபுக்களிடத்தில் சந்திர மாதங்களைக் குறிக்க ஒரு நாட்காட்டியும் சூரிய மாதங்களைக் குறிக்க மற்றம் ஒரு நாட்காட்டியும் இருந்தன. இசுலாத்தில் நோன்பு, ஹஜ், ஸக்காத் போன்ற சமய வழிபாடுகளுக்காக சந்திர மாதங்களே கணக்கிற் கொள்ளப்படுகின்றன. ஆயினும் இதிற் கருதப்படும் சந்திர மாதங்களைக் கொண்ட நாட்காட்டி முறை இசுலாத்துக்கு முன்னரே அரபியரிடம் இருந்த வழக்கமாகும். இச்சந்திர மாதங்களாவன:

# முஹர்ரம்
# ஸபர்
# றபீஉல் அவ்வல்
# றபீஉல் ஆகிர்
# ஜுமாதுல் ஊலா
# ஜுமாதுல் உக்றா
# றஜபு
# ஷஃபான்
# றமளான்
# ஷவ்வால்
# துல்கஃதா
# துல்ஹிஜ்ஜா

## இந்து சமயம்
இந்துக் காலக் கணிப்பு முறையான சந்திர மானத்தின் அடிப்படையில் **சந்திர மாதம்** என்பது ஒரு ராசியைக் கடக்க எடுத்துக் கொள்கின்ற காலமாகும். ஒரு மாதத்திற்கு வளர்பிறையான சுக்கிலபட்ச 15 நாட்களையும், தேய்பிறையான கிருஷ்ண பட்ச 15 நாட்களையும் சேர்த்து 30 நாட்களாக கணக்கிடப்படுகிறது.

**பூர்ணிமாந்தா** என்றும் **அமாந்தா** என்றும் சந்திர மாதம் வட இந்தியாவில் அழைக்கப்பெறுகிறது.

சந்திர மாதங்கள்

# சித்திரை 
# வைகாசி 
# ஆனி
# ஆடி 
# ஆவணி 
# புரட்டாசி 
# ஐப்பசி
# கார்த்திகை 
# மார்கழி
# தை
# மாசி
# பங்குனி

### கருவி நூல்
* கல்வெட்டுக்களில் பஞ்சாங்கக் குறிப்புகள் - முனைவர் மா.பவானி, உதவிப் பேராசிரியர், கல்வெட்டியல் துறை.

## பௌத்தம்
இலங்கை வாழ் சிங்கள பௌத்தரிடையே சந்திர மாதங்களைக் கணிக்கும் முறையே பண்டைக் காலந் தொட்டு நடைமுறையில் இருந்து வருகிறது. ஆயினும் பண்டைய முறைக்கும் தற்கால முறைக்குமிடையே வித்தியாசங்கள் காணப்படுவதாகக் கருதப்படுகிறது. அம்மாதங்களாவன:

# துருத்து (දුරුතු)
# நவம் (නවම්)
# மெதின் (මැදින්)
# பக் (බක්)
# வெசக் (වෙසක්)
# பொசொன் (පොසොන්)
# எசல (ඇසල)
# நிக்கினி (නිකිණි)
# பினர (බිනර)
# வப் (වප්)
# இல் (ඉල්)
# உந்துவப் (උඳුවප්)

## மேலும் காண்க
* சூரியமாதம்
* தமிழ் மாதங்கள்

## வெளி இணைப்புகள்

* http://www.tamilvu.org/tdb/titles_cont/inscription/html/panchangam.htm

## மேற்கோள்கள்

பகுப்பு:இந்துக் காலக் கணிப்பு முறை
இயேசுவின் விண்ணேற்றம்

**இயேசுவின் விண்ணேற்றம்** என்பது விவிலியத்தில் காணப்படும் கிறித்துவ நம்பிக்கைகளுள் ஒன்றாகும். இயேசு உயிர்த்தெழுந்து 40 நாட்களுக்கு பிறகு தனது உடலோடு, 11 திருத்தூதர்களின் முன்னிலையில் விண்ணேற்றம் அடைந்தார் என விவிலியம் கூறுகின்றது. இதன் முடிவில், வெண்ணுடை அணிந்த இருவர் தோன்றி, சீடர்களிடம் இயேசு எப்படி விண்ணேற்றமடைந்ததாரோ அவ்வாறே அவர் மீண்டும் வருவார் என்றனர்.

நற்செய்தி நூல்களில் இன்நிகழ்வு இருமுரையும்,  (லூக்கா 24:50-53 மற்றும் மாற்கு 16:19). திருத்தூதர் பணிகள் 1:9-11இலும் விவரிக்கப்பட்டுள்ளது.

நைசின் விசுவாச அறிக்கை மற்றும் திருத்தூதர்களின் நம்பிக்கை அறிக்கையில் இந்த நிகழ்வு ஒரு அடிப்படை கிறித்தவ நம்பிக்கையாக அறிக்கையிடப்பட்டது. இயேசுவின் விண்ணேற்றம், இயேசு தனது உடலோடு விண்ணகம் சென்றார் என எடுத்தியம்புவதால், அவர் தனது இறை இயல்போடு சேர்த்து மனித இயல்போடும் விண்ணகம் சென்றார் என்பதனை உறுதிபடுத்துகின்றது.

பல திருச்சபைகளில் இந்த நிகழ்வு, உயிர்ப்பு ஞாயிறுக்குப்பின் வரும் 40ஆம் நாளில் விழாவாகக் கொண்டாடப்படுகின்றது. கத்தோலிக்க திருச்சபையில் இது ஒரு கடன் திருநாளாகும். இந்தியா உட்பட சில நாடுகளில், இவ்விழா அடுத்த ஞாயிறுக்கு தள்ளி வைக்கப்பட்டுள்ளது.  இவ்விழா நான்காம் நூற்றாண்டு முதலே கொண்டாடப்பட்டு வருவதற்கு சான்றுகள் உள்ளன.

இந்த நிகழ்வு, இயேசுவின் திருமுழுக்கு, தோற்றம் மாறுதல், சிலுவைச் சாவு மற்றும் உயிர்த்தெழுதலேடு சேர்த்து ஐந்து மிக முக்கிய நகழ்வுகளுள் ஒன்றாகக் கருதப்படுகின்றது.

இந்த நிகழ்வு நடந்ததாக நம்பப்படும் இடத்தில் இப்போது விண்ணேற்றச் சிற்றாலயம் உள்ளது.

## மேற்கோள்கள்


பகுப்பு:இயேசு
பகுப்பு:நற்செய்தி நிகழ்வுகள்
பகுப்பு:கிறித்தவ இறையியல்
யோவான் (நற்செய்தியாளர்)

**நற்செய்தியாளரான புனித யோவான்** (יוחנן எபிரேயம் *Yoḥanan*, பொருள் "யாவே இரக்கமுள்ளவர்", கிரேக்கம்: Εὐαγγελιστής Ἰωάννης) என்பவர் பாரம்பரியப்படி யோவான் நற்செய்தியின் ஆசிரியராவார். இவரே *யோவான் எழுதிய மூன்று திருமுகங்களின்* ஆசிரியராகவும் நம்பப்படுகின்றார். ஒருசாரார் திருவெளிப்பாட்டினை எழுதியவரும் இவரே என்கின்றனர். மேலும் யோவான் நற்செய்தியில் குறிக்கப்படும் *இயேசுவால் அதிகம் அன்பு செய்யப்பட்டவர்* இவரே என்கின்றது பாரம்பரியம். இயேசுவின் உருமாற்றம் உட்பட ஒரு சில சிறப்பான நிகழ்வுகளில் பங்கேற்ற பெருமை இவருக்கு உண்டு. இவர் அதிக ஆண்டுகள் வாழ்ந்து, அப்போசுதலர்களிலேயே இறுதியாக இறந்தார் எனச் சொல்லப்படுகிறது.

## மேற்கோள்கள்
 

பகுப்பு:கிறித்தவப் புனிதர்கள்
பகுப்பு:நற்செய்தியாளர்கள்
பகுப்பு:யோவான் நற்செய்தி
பகுப்பு:100 இறப்புகள்
பகுப்பு:15 பிறப்புகள்
புனர்வசு

[வலது|thumb|200x200px| புனர்வசு என்கிற காஸ்டர் மற்றும் பொல்லக்ஸ் நட்சத்திரங்களைக் காட்டும் [இரட்டை விண்மீன்குழுவின்  வரைபடம் ]]
**புனர்வசு** (*Punarvasu*) அல்லது புனர்பூசம் என்பது இந்து சோதிடத்தில் ஒரு நட்சத்திரம் ஆகும். இது இரட்டை விண்மீன்குழுவில் உள்ள காஸ்டர் மற்றும் பொல்லக்ஸ் என்ற இரண்டு பிரகாசமான விண்மீன்களைக் குறிக்கிறது:  .

## சோதிடம்
புனர்வசு மிதுனத்தின் 20 பாகை 00 நிமிடங்களிலிருந்து கடகத்தின் 03 பாகை 20 நிமிடம் வரை நீடிக்கிறது.

## இராமாயணம்
புனர்பூசம் என்பது இராமர் பிறந்த நட்சத்திரம்.

புனர்வசு என்ற சொல் புன + வசு என்பதிலிருந்து பெறப்பட்டது. அதாவது திரும்புதல், புதுப்பித்தல், மறுசீரமைப்பு அல்லது மீண்டும் மீண்டும் செய்தல்.  சப்த ரிஷிகளுள் ஒருவரான காசியபர் மூலம் தேவர்களின் தாய் அதிதிக்கு 12 ஆதித்தர்கள் பிறந்தனர். ஆதித்தர்களின் எண்ணிக்கை என்றும் ஒரேயளவாகவே இருந்ததாகத் தெரியவில்லை. வேதங்களில் இவர்களை பற்றிய குறிப்புகள் குறைவாகவே உள்ளன. இந்துக்களின் மிகப் பழைய வேதமான ரிக் வேதம் ஆறு ஆதித்தர்களைப் பற்றிக் குறிப்பிடுகின்றது. பிராமணங்கள் எட்டு வரையான ஆதித்தர்களைப் பற்றிக் கூறுகின்றன. இதற்குப் பின்வந்த நூல்களில் கூடிய அளவாகப் பன்னிரண்டு தேவர்கள் ஆதித்தர் குழுவில் இருப்பதாகக் குறிப்பிடப்பட்டுள்ளார்கள். விஷ்ணு புராணத்தின் படி 12 ஆதித்தியர்கள் உள்ளனர். மற்ற புராணங்களில் யமன், வருணன், இந்திரன் போன்றோரும் ஆதித்யர்கள் என்று கூறப்பட்டுள்ளது. அவர்கள்  பின்வருமாறு:

# சூரிய பகவான்
# அம்சன்
# ஆர்யமான்
# பாகன்
# மித்திரா
# பூஷண்
# சாவித்திரன்
# துவஷ்டா
# இந்திரன்
# வருணன்
# யமன்
# விஷ்ணு

ஆகியோர் அடங்குவர்

கடவுள்களாஇப் பெற்றெடுத்த அன்னை அதிதி, உண்மையானவளாகவும், பெருந்தன்மை, தூய்மை, பிரபுத்துவம், அழகு மற்றும் புகழ் எல்லாவற்றின் களஞ்சியமாக இருக்கிறாள். இந்த நட்சத்திரமே இந்த நற்பண்புகளுக்குக் காரணம். ஒருமுறை பிரிந்த பிறகு புதிதாகத் தொடங்க, புதிய வாழ்க்கையைத் தொடங்க, தொலைதூர தேசத்திலிருந்து திரும்பி வர புனர்வசு  குறிக்கிறது. இது கட்டுப்பாடு மற்றும் வரம்பு மற்றும் எல்லையற்ற இடத்திலிருந்து விடுதலையைக் குறிக்கிறது.

## பெயரிடும் மரபு
பாரம்பரிய இந்துக் கொள்கையின்படி குழந்தைகளுக்கு அவர்களின் லக்ன நட்ச்த்திரத்தின்படி பெயரிடப்படுவது வழக்கம். முதல் பெயர்கள் பின்வரும் சமசுகிருத எழுத்துகளில் தொடங்கப்பட வேண்டும்: அதாவது புனர்வசு அல்லது புனர்பூசம்

* கே (" **கே**சரி" என உச்சரிக்கப்படுகிறது)
* கோ (" **கோ**ப்பெருஞ்சோழன் " என உச்சரிக்கப்படுகிறது)
* ஹா (ஹ-ரா என உச்சரிக்கப்படுகிறது) உதாரணமாக ஹரிகா, ஹரிணி, ஹர்ஷிதா, ஹரிஷ், ஹரிதா, முதலியன.
* ஹாய் (" **ஹி**ரண்யகசிபு" என உச்சரிக்கப்படுகிறது)

## சான்றுகள்

பகுப்பு:விண்மீன்கள்
*
பகுப்பு:இந்திய வானியல்
பகுப்பு:விண்மீன் குழாம்கள்
மரியாவின் விண்ணேற்பு

**தூய கன்னி மரியாவின் விண்ணேற்பு** (*Assumption of Mary*) என்பது கத்தோலிக்க திருச்சபை, கிழக்கு மரபுவழி திருச்சபை முதலிய பல திருச்சபைகளின் நம்பிக்கையின் படி மரியாள் தனது உலகவாழ்வின் முடிவுக்குப்பின் விண்ணகத்திற்கு உடலோடு எடுத்துக்கொள்ளப்பட்டார் என்னும் நம்பிக்கையினைக் குறிக்கும்.

1950இல் பன்னிரண்டாம் பயஸ் மரியா விண்ணேற்பு அடைந்ததை கிறித்தவ விசுவாச உண்மையாக அதிகாரப்பூர்வமாக அறிவித்தார்.

கத்தோலிக்க திருச்சபையில் இது பெருவிழாவும், கடன்திருநாளும் ஆகும். இவ்விழாவானது ஆண்டுதோறும் ஆகஸ்ட் 15-ஆம் நாள் கொண்டாடப்படுகிறது.

## மேற்கோள்கள்


## மேலும் படிக்க

*Duggan, Paul E. (1989). *The Assumption Dogma: Some Reactions and Ecumenical Implications in the Thought of English-speaking Theologians*. Emerson Press, Cleveland, Ohio
*Shoemaker, Stephen J. (2002, 2006). ''Ancient Traditions of the Virgin Mary's Dormition and Assumption'' . Oxford University Press, Oxford.  (Hardcover 2004, Reprint),  (Paperback 2006)

## வெளி இணைப்புகள்
*"''Munificentissimus Deus'' - Defining the Dogma of the Assumption" Vatican, நவம்பர் 1, 1950
*Early Traditions of the Virgin Mary's Dormition and Assumption a collection of early Dormition and Assumption narratives with introductions

பகுப்பு:அன்னை மரியா
பகுப்பு:கிறித்தவத் திருநாட்கள்
பகுப்பு:ஆகத்து சிறப்பு நாட்கள்
படலம்

படலம் என்பது நூல்களில் அமைக்கப்படும் பாகுபாடுகளில் ஒன்று. 
தொல்காப்பியம் இதனை இலக்கண நூலில் காணப்படும் 
# சூத்திரம்,
# ஓத்து,
# ***படலம்***,
# பிண்டம் 
என்னும் நான்கு உள்ளடுக்குப் படிகளில் ஒன்றாகக் குறிப்பிடுகிறது. ***முறையில்லாமல் (கொடி போல்) ஓடிப் பல்வகைச் செய்திகள் படர்வது படலம்*** எனத் தொல்காப்பியம் குறிப்பிடுகிறது.

##### காண்டத்தின் உட்பகுப்பு படலம்
:கம்பராமாயணத்தில் **படலம்** என்பது காண்டத்தின் உட்பகுப்பாக வருகிறது. 
##### ஒப்பனை முடி
:களங்காய்க்கண்ணி நார்முடிச்சேரல் நரைமுடியாலான ஒப்பனை முடியை  அணிந்துகொண்டிருந்தான். இது படலம் என்னும் படைத்துணியால்  ஆனது.

##### சொல் விளக்கம்
:**படல்**, **படர்** என்னும் சொற்களில் வரும் [ல்], [ர்] எழுத்துகளை எழுத்துப்போலி என்பர். படல் செடிச் சிம்புகளைப் பரப்பிக் கட்டப்பட்டிருக்கும். அதுபோல கருத்துகளைப் பரப்பிக் கட்டப்பட்டிருக்கும் பகுதி **படலம்**. படலை என்னும் சொல்லும் படல்  படலம் எனப் பின்னிய விரிவைக் காட்டுவன.
##### நிகண்டு விளக்கம்
:ஓத்து என்பது ஒரு சாதியாய் உள்ள மணிகளை வரிசையாய் வைத்தாற் போல ஒரு சாதியாய் உள்ள பொருள்களை ஒருவழிப்பட வைப்பது. படலம் என்பது ஒருவழிப் படாமல் கலந்த பொருள்களோடு பொருந்திப் பல வொருள்களைத் தரும் பொதுச் சொற்கள் தொடர்வது. 

## அடிக்குறிப்பு

பகுப்பு:மொழியியல்
பகுப்பு:இலக்கணம்
மா. இளையபெருமாள்

**மாணிக்கவாசகம் இளையபெருமாள்** (1924 பிப்ரவரி 29 – 1984, இந்தியா, தாழக்குடி) என்னும் மா. இளையபெருமாள் தமிழ், மலையாளம், ஆங்கிலம் ஆகிய மூன்று மொழிகளிலும் வல்லவர். தமிழ்ப் பேராசிரியர். கவிஞர், மொழிபெயர்ப்பாளர்.

## பிறப்பு
மா. இளையபெருமாள் தமிழ்நாட்டின் தென்முனையில் உள்ள கன்னியாகுமரி மாவட்டத்தில் அமைந்திருக்கும் **தாழக்குடி** என்னும் ஊரில் மாணிக்கவாசகம் – மாரியம்மாள் இணையருக்கு மகனாக 1924 பிப்ரவரி 29 ஆம் நாள் பிறந்தார்.

## கல்வி
இவர் தனது உயர்நிலைக் கல்வியை சே. இ. பா. உயர்நிலைப் பள்ளியில் பெற்றார்.  திருநெல்வேலியில் அமைந்துள்ள மதுரை திரவியம் தாயுமானவர் இந்து கல்லூரியில் இடைநிலை வகுப்புப் (Intermediate) பயின்றார்.  சிதம்பரத்தில் உள்ள அண்ணாமலை பல்கலைக் கழகத்தில் தமிழிலக்கியத்தில் சிறப்பு கலை இளவர் (B.A Honours) பட்டம் பெற்றார்.  பின்னர் கேரளப் பல்கலைக்கழகத்தில் ஆராய்ச்சி செய்து 1954 ஆம் ஆண்டில் முனைவர் பட்டம் பெற்றார்.

## பணி
மா. இளையபெருமாள் முனைவர் பெற்ற உடனேயே கேரளப் பல்கலைக்கழகத்தில் ஆராய்ச்சி உதவியாளராகப் பணியாற்றத் தொடங்கினார். பின்னர் விரிவுரையாளர், பேருரையாளர், பேராசிரியர் எனப் படிப்படியாக உயர்ந்து 1984 ஆம் ஆண்டில் ஓய்வு பெற்றார்.

## மொழிபெயர்ப்பு
மும்மொழி அறிஞரான மா. இளையபெருமாள் தமிழிலக்கண நூல்களான தொல்காப்பியம், நன்னூல், வீரசோழியம், நேமிநாதம் ஆகியவற்றை மலையாளத்தில் மொழிபெயர்த்து இருக்கிறார்.

மலையாள இலக்கியங்களான லீலாதிலகம், கேரளபாணினீயம், முனைவர் கெர்மன்குட் எழுதிய மலையாள மொழி இலக்கணம் – சொற்றொடர் காண்டம், நாராயணகுரு அடிகளாரின் தேவாரப் பாடல்கள், வள்ளத்தோள் படைப்புகள் ஆகியற்றை தமிழில் மொழிபெயர்த்திருக்கிறார்.

## படைப்புகள்
மா. இளையபெருமாள் 150க்கும் மேற்பட்ட கவிதைகளை இயற்றி இருக்கிறார். இக்கவிதைகள், **வாழ்க்கை வண்ணம்** என்னும் கவிதைத் தொகுப்பாக வெளிவந்துள்ளன.
 
## பொறுப்புகள்
தமிழ்ப் பேராசிரியரான மா. இளையபெருமாள் பணிவழிப் பொறுப்பாக பாரதிய ஞானபீட விருது தேர்வுக்குழு, தென்னாட்டுப் பல்கலைக் கழகப் பாடத்திட்டக் குழு, திராவிட மொழியியல் கழகம், இந்தியப் பல்கலைக் கழகத் தமிழாசிரியர் மன்றம் ஆகியவற்றில் உறுப்பினராக இருந்தார்.

## மறைவு
மா. இளையபெருமாள் தனது 60ஆம் அகவையில் 1984 ஆம் ஆண்டில் மரணமடைந்தார்.

## சான்றடைவு


## வெளியிணைப்பு
* மா. இளையபெருமாள்

பகுப்பு:1924 பிறப்புகள்
பகுப்பு:1984 இறப்புகள்
பகுப்பு:தமிழறிஞர்கள்
பகுப்பு:இந்திய மொழிபெயர்ப்பாளர்கள்
பகுப்பு:தமிழகக் கவிஞர்கள்
பகுப்பு:தமிழ்-மலையாளம் மொழிபெயர்ப்பாளர்கள்
2013 கர்நாடகா சட்டமன்றத் தேர்தல்

**2013 கர்நாடகா சட்டமன்ற தேர்தல் டிசம்பர்** 5, 2013 அன்று நடந்தது. மொத்தம் உள்ள 224 தொகுதிகளில் 224 தொகுதிகளுக்கு நடந்த தேர்தலில் காங்கிரசு 121 தொகுதிகளில் வென்று பெரும்பான்மையுடன் ஆட்சி அமைக்கிறது. ஆளும் பாஜக 40 தொகுதிகளில் மட்டுமே வென்றது. மதசார்பற்ற ஜனதா தளம் 40 தொகுதிகளில் வென்றது.

பிரியபட்டணா தொகுதியில் பாஜக வேட்பாளர் மரணமடைந்ததால் அங்கு தேர்தல் மே 28 அன்று நடைபெற்றது . 

கருநாடகத்தின் 4.18 கோடி வாக்காளர்களுக்கு  50,446 வாக்குச்சாவடிகள் அமைக்கப்பட்டது. 223 தொகுதிகளில் மே 5 அன்று நடந்த தேர்தலில் 70.23% வாக்குப்பதிவு நடந்தது.

## மேலும் பார்க்க
*கர்நாடக சட்டமன்றம்

## மேற்கோள்கள்


பகுப்பு:கர்நாடக அரசியல்
பகுப்பு:கர்நாடக சட்டமன்றத் தேர்தல்கள்
கொத்தர்வெளி

**கொத்தர்வெளி** அல்லது **ஆக்கர்வெளி** எனப்படுவது கணினி, தானியங்கியல், மரவேலை, உற்பத்தி போன்ற தொழிற்கலைகள், தொழில்நுட்பம், அறிவியல் துறைகளில் ஈடுபாடு உள்ளவர்களுக்கான ஒரு பொதுவிடம் ஆகும். தன்னார்வலர்கள் பழகவும் ஒன்றுசேர்ந்து இயங்கவும் இந்த இடங்கள் பயன்படுகின்றன. பெரும்பாலும் குமுகத்தால் இயக்க வைக்கப்படும் இந்த இடங்களில் பலதரப்பட்ட கருவிகள், கணினிகள், முப்பரிமாண அச்சுப்பொறிகள், மூலப் பொருள்கள், வேலை மேசைகள் போன்றவை இருக்கும்.

## இவற்றையும் பார்க்க
* உருவாக்க செயல்கூடங்கள்

## மேற்கோள்கள்

பகுப்பு:தொழில்நுட்பமும் சமூகமும்
பகுப்பு:கல்விச் சூழல்
பகுப்பு:தொழிற்கலைகள்
பிண்டம்

**பிண்டம்** என்பது நூல்களில் அமைக்கப்படும் பாகுபாடுகளில் ஒன்று. தொல்காப்பியம் இதனை இலக்கண நூலில் காணப்படும் 
# சூத்திரம்,
# ஓத்து,
# படலம்,
# ***பிண்டம்***
என்னும் நான்கு உள்ளடுக்குப் படிகளில் ஒன்றாகக் குறிப்பிடுகிறது.  பிண்டத்தை விளக்கும்போது சூத்திரம், ஓத்து, படலம் ஆகிய மூன்று உறுப்புகளும் அடங்கியது பிண்டம் என்று அது குறிப்பிடுகிறது.  

உணவுப் பிண்டம்
* வெட்சிப் போருக்குப் புறப்படும்போது அரசன் படைவீரர்களுக்கு அளிக்கும் விருந்துணவைத் தொல்காப்பியம் பிண்டம் எனக் குறிப்பிடுகிறது. 

## அடிக்குறிப்புகள்

பகுப்பு:தொல்காப்பியம்
சத்திரங்கொண்டான்

**சத்திரங்கொண்டான்** என்பது தமிழ்நாட்டில் திருநெல்வேலி மாவட்டம், சங்கரன்கோயில் வட்டத்தில் உள்ள ஒரு சிற்றூர். இது சங்கரன்கோவில் சட்டமன்றத் தொகுதிக்கும் தென்காசி மக்களவைத் தொகுதிக்கும் உட்பட்டது. இதன் அஞ்சல் குறியீட்டு எண் 627756.

முற்காலத்தில் வழிப்போக்கர்கள் இளைப்பாறவும் தங்குவதற்கும் இச்சிற்றூரில் சத்திரம் இருந்ததாகவும் அதன் காரணமாகவே சத்திரங்கொண்டான் எனப் பெயர் வழங்கலாயிற்று என்றும் சொல்லப்படுகிறது. குருவிகுளம் ஊராட்சி ஒன்றியத்தைச் சேர்ந்த இவ்வூரில்தான் சேர்மன் பதவியில் தேர்வுபெற்று வைகோவின் அரசியல் வாழ்க்கை தொடங்கியதாகவும் சொல்லப்படுகிறது.

பகுப்பு:திருநெல்வேலி மாவட்டத்திலுள்ள கிராமங்கள்
தனக்குறு விளைவு

**தனக்குறு விளைவு** (Somatic effect) மற்றும் கதிர்வீச்சு வெளிப்பாடு (Radiation exposure) போன்றவை கதிர்வீச்சிற்கு ஆளானவர்களிடம் பல துன்பியல் விளைவுகளைத் தோற்றுவிக்கின்றன. அவை முடி உதிர்தல், குமட்டல், வாந்தி, தற்காலிக மலட்டுத்தன்மை, கண்புரை நோய், தோல் சிவத்தல், தோலில் புண், குருதியில் வெள்ளை அணுக்களின் எண்ணிக்கையில் மாற்றம், தாமத விளைவாக இரத்தப் புற்றுநோய், புற்றுநோய், வாழ்நாள் குறைவு முதலியவையாகும். இம்மாதிரியான விளைவுகள் கதிர்வீச்சிற்கு ஆடபட்டவரிடம் மட்டுமே காணப்படுவதால் இவ்விளைவு தனக்குறுவளைவு எனப்படுகிறது. கதிர்வீச்சுத் துறையில் பணிபுரிகிறவர்கள் இவைகளைத் தெரிந்து இருக்க வேண்டுவது அவசியமாகும்.

## ஆதாரம்
அணுவைப் பற்றி ...பம்பாய்த் தமிழ்ச் சங்கம்

பகுப்பு:கதிர் மருத்துவம்
சால்ட் லேக் அரங்கம்

**சால்ட் லேக் அரங்கம்** ( *Salt Lake Stadium*, வங்காள மொழியில் যুবভারতী ক্রীড়াঙ্গন, *யுவ பாரதி க்ரீரங்கன்*,தமிழ் மொழிபெயர்ப்பு:*இந்திய இளைஞர்களுக்கான விளையாட்டரங்கம்*), மேற்கு வங்காளத்தில் கொல்கத்தாவின் புறநகர்ப் பகுதியான பிதான்நகரில் கட்டமைக்கப்பட்டுள்ள ஒரு பல்பயன்பாட்டு அரங்கமாகும்.இந்தியாவில் உள்ள அரங்கங்களிலேயே மிகப் பெரியதும் உலகில் பார்வையாளர் அளவைப் பொறுத்தளவில்  இரண்டாவதும் ஆன இந்த அரங்கம் 1984ஆம் ஆண்டு சனவரியில் திறக்கப்பட்டது. 

## அணுக்கம்
கிழக்கு பெருநகரப் புறவழிச்சாலையில் அமைந்துள்ள இந்த அரங்கத்திற்கு எளிதாக சாலை மூலம் சென்றடைய இயலும்.  கொல்கத்தா மெட்ரோவின் கிழக்கு-மேற்கு தாழ்வாரத்தில் இங்கு ஒரு மெட்ரோ தொடருந்து நிலையம் கட்டப்பட்டு வருகிறது. 
## காட்சிக்கூடம்


Image:Saltlake_stadium_kolkata.jpg
Image:Salt_Lake_Stadium_-_Yuva_Bharati_Krirangan_%2C_Kolkata_-_Calcutta.jpg
Image:Salt_Lake_Stadium_-_Yuva_Bharati_Krirangan_%2C_Kolkata_-_Calcutta_2.jpg
Image:Salt_Lake_Stadium_-_Yuva_Bharati_Krirangan_%2C_Kolkata_-_Calcutta_4.jpg
Image:Salt_Lake_Stadium_-_Yuva_Bharati_Krirangan_%2C_Kolkata_-_Calcutta_5.jpg
Image:Vivekananda Yuva Bharati Krirangan - Entrance - Salt Lake City - Kolkata 2013-01-03 2587.JPG|அரங்கத்தின் முதன்மை நுழைவாயில்
Image:Salt Lake Stadium ( Yuba Bharati Krirangan ) Kolkata India - FC Bayern Munich Mohun Bagan Oliver Kahn 67.jpg
Image:Salt Lake Stadium ( Yuba Bharati Krirangan ) Kolkata India - FC Bayern Munich Mohun Bagan Oliver Kahn 1.jpg
Image:Salt Lake Stadium ( Yuba Bharati Krirangan ) Kolkata India - FC Bayern Munich Mohun Bagan Oliver Kahn 6.jpg
Image:Salt Lake Stadium ( Yuba Bharati Krirangan ) Kolkata India - FC Bayern Munich Mohun Bagan Oliver Kahn 2.jpg
Image:Salt Lake Stadium ( Yuba Bharati Krirangan ) Kolkata India - FC Bayern Munich Mohun Bagan Oliver Kahn 4.jpg



## வெளி இணைப்புகள்
* அரங்கத்தின் ஒளிப்படங்கள்

பகுப்பு:இந்திய விளையாட்டரங்குகள்
பகுப்பு:கொல்கத்தா
சந்ததி விளைவு

**சந்ததி விளைவு** (Genetic effect ) அயனியாக்கும் பண்புடையகதிர் வீச்சு, வழிவழியாக சந்த்தியரிடம் பண்புகளை எடுத்துச் செல்லும் பண்பகத்திரிகளில் (Chromosome) சடுதிமாற்றங்களைத் தோற்றுவிப்பதால் சந்த்திவிளைவுகள் தோன்றுகின்றன.இப்படிப்பட்ட விளைவாக மந்தபுத்தி உடைய குழந்தை பிறப்பது,இரத்தம் உறையாத தன்மையுள்ள நோய்,(Haemophilia) குள்ளத்தனம் (Dwarfism) முதலியன முக்கியமானவையாகும்.

பகுப்பு:அணுக்கருவியல்
நியாய வணிகம்

**நியாய வணிகம்** என்பது வளர்ச்சியடைந்துவரும் நாட்டு உற்பத்தியாளர்களுக்கு மேம்பட்ட வணிகச் சூழலை வழங்குவதையும், அவர்களிடம் பேண்தகுவியலை ஊக்குவிப்பதையும் நோக்கமாகக் கொண்ட ஒரு சமூக இயக்கம் ஆகும்.  பொதுவாக நியாய வணிக சான்றளிப்பு வணிகங்கள் உற்பத்தியாளர்களிடம் இலாபத்தை மட்டும் நோக்காக் கொண்ட வணிகங்ளையும் விட கூடிய விலையில் பொருட்களைக் கொள்வனவும் செய்வார்கள்.  இதனூடாக உற்பத்தி தொழிலாளர்களுக்கு மேம்படுத்தப்பட்ட ஊதியத்தையும் பணிச் சூழலையும் வழங்குகிறார்கள்.  மேலும் உயர்ந்த சமூக சூழலிய சீர்தரங்களையும் இவர்கள் வேண்டி நிற்பார்கள்.

பகுப்பு:வணிகம்
பகுப்பு:சமூக இயக்கங்கள்
அயோடின்-129

**அயோடின்-129** (*Iodine-129 (<sup>129</sup>I)* என்பது அயோடினின் இயற்கையில் விளையும் சமதானி ஆகும். அத்துடன் அணு உலைகளில் தோற்றுவிக்கப்படும் ஒரு கழிவுப் பொருளும் ஆகும். இதன் அரைவாழ்வுக் காலம் 15.7 மில்லியன் ஆண்டுகளாகும். இதன் காரணமாக இதனைக் கையாளுவது மிகவும் அபாயகரமானதும் கடினமானதுமாகும். இப்போது அயோடின்-129 கண்ணாடியில் கலந்து பூமிக்கடியில் புதைக்கப்படுகிறது. 129I ஒரு சிக்கலற்ற 128I ஆக மாற்றப்படுகிறது. இதற்கு வேண்டப்படுவதெல்லாம் ஆய்வுக் கூட லேசர் கதிர்களே. பேராசிரியர் கென் லெடிங்காம் (KEN Ledingham ) மற்றும் அவரது துணைவர்கள் I-129 ஐ லேசர் கதிர்களால் தாக்கி I-128 ஆக மாற்றியுள்ளார்கள். இதன் அரை ஆயுள் 25 நிமிடங்களே ஆகும். இதனை எளிதில் கையாளமுடியும். ஒரு மணி நேரத்தில் களைந்து விடலாம்.

இந்த மாற்றத்தினை பெரிய அளவில் நிகழ்த்த ஆய்வுகள் நடக்கின்றன. மேலும் லேசரைப் பயன்படுத்தி தனிம மாற்றம் செய்ய முடியும் என்பது தெளிவாகியுள்ளது. இதனால் பெட் (PET) போன்ற கருவிகளுக்கு ஐசோடோப்புகளை இனிவரும் நாட்களில் சைக்ளோட்ரான்களின்  உதவி இல்லாமலே லேசர் துணையுடன் பெறலாம். சுற்றுச் சூழலைப் பாதிக்காமலே அணு உலைக் கழிவுகளை கையாளலாம்

129I அணுக்கரு உலையில் யுரேனியம், புளூட்டோனியம் ஆகியவற்றின் அணுக்கருப் பிளவு மூலம் தோற்றுவிக்கப்படுகிறது. 1950கள், 60களில் மேற்கொள்ளப்பட்ட அணுகுண்டு சோதனைகளின் போது பெருமளவு அயோடின்-129 வளிமண்டலத்திற்கு வெளியேறின.

## மேற்கோள்கள்

பகுப்பு:ஓரிடத்தான்கள்
பகுப்பு:கதிரியக்கம்
வாகன மண்டபம்

**வாகன மண்டபம்** என்பது இந்துக் கோவில்களில் இறைவனின் வாகனங்களை வைக்க பயன்படுகின்ற மண்டபமாகும். இந்த மண்டபம் ஆதார மண்டப வகையில் சேர்வதில்லை. பெரும்பாலான கோவில்களில் வாகன மண்டபம் ஒன்று மட்டுமே இருக்கின்றது. எனினும் சில கோவில்களில் அரிதாக பல வகையான வாகன மண்டபங்கள் காணப்படுகின்றன.

இறை வாகனங்களை விழாக்களின் போது வாகன மண்டபங்களில் மக்களின் பார்வைக்கு வைக்கின்றனர். 

## சில வாகன மண்டபங்களின் பெயர்கள்
* கருட வாகன மண்டபம் அல்லது கருட மண்டபம்
* யானை வாகன மண்டபம் அல்லது யானை மண்டபம்
* புன்னைவாகன மண்டபம்

## இவற்றையும் காண்க
* இந்துக் கோயில் மண்டபங்கள்
* சிற்பக்கலை கை முத்திரைகள்

## மேற்கோள்கள்


பகுப்பு:இந்துக் கோயில் கட்டிடக்கலை
வேளிர் (ஈழம்)

**வேளிர்** ஆட்சி தமிழகத்தில் இருந்தது போலவே ஈழத்திலும் இருந்தது. இவர்களைப் பற்றி இலங்கையின் வரலாற்று நூல்கள் மிகச் சில செய்திகளையே கூறினாலும் இலக்கையில் கிடைக்கும் 26 கல்வெட்டுகள் இவர்களை பற்றி நிரம்பவே சான்றுகளை தருகின்றன. இவர்களைப் பற்றிக் கூறும் கல்வெட்டுகள், எழுத்துப் பொறிப்புகள் அனைத்தும் பெருங்கற்காலம் சார்ந்த மையங்களிலேயே கிடைப்பதால் இவர்கள் பெருங்கற்காலத்தில் இருந்தே இலங்கையில் வலிமையுடன் இருந்தனர் என்று கூறுவார் ப. புஷ்பரட்ணம் என்னும் இலங்கை ஆய்வாளர்.

## கல்வெட்டுகளும் இலக்கியங்களும்
இலங்கை கல்வெட்டுகள் ஆய்வுகள் இவர்களை 'வேள்' எனக் குறிப்பிட்டுத் தலைவன் எனப் பொருள்படும் பெயர்களையும், கிராம அதிகாரி, குதிரை மேற்பார்வையாளன் என்ற பொருள் தரும் சொற்களையும் வேள் என்னும் சொல்லோடு ஒப்பிட்டுப் பார்க்கின்றன. மகாவம்சம் இவர்கள் ஆண்ட நாட்டை ''வெளோசனபதாசு" எனக் குறிப்பிடுகிறது.
பூதன்,அதிரன்,உதிரன்,திரையன், திசையன்,ஆரன், போன்ற பெயர்கள் பானை ஓடுகளில் காணப்படுகின்றன.

## இதனையும் பார்க்க
*வேளிர் (தமிழகம்)

## மூலம்
* 

## மேற்கோள்களும் குறிப்புகளும்


பகுப்பு:வேளிர்
பகுப்பு:இலங்கை மன்னர்கள்
இராசிச் சக்கரம்

thumb|200px| மேற்கத்திய முறையில் வரையப் பட்டுள்ள இராசிச் சக்கரம்

**இராசிச் சக்கரம்**  அல்லது **ஓரை வட்டம்** (தமிழ்வழக்கு) என்பது பன்னிரண்டு ஓரை மண்டலங்கள், நவக்கிரகங்கள், பன்னிரு வீடுகள், இருபத்தியேழு விண்மீன்கள் ஆகியவற்றை கொண்ட சோதிடப் பொறிமுறையாகும். இந்த  ஓரை வட்டம் பன்னிரண்டாகப் பிரிக்கப்படுகின்றது. இதற்கு வீடுகள் என்று பெயர். மேற்கத்திய நாடுகளில் வட்ட வடிவில் இந்த்  ஓரை வட்டம் அமைக்கப்பெறுகிறது. ஆனால் இந்து சோதிட முறையில் இவை கட்டங்களாக அமைக்கப்பெறுகின்றன. அதற்கு பனையோலையில் வட்டத்தினை விட கோடுகளாக வரைதல  எளிதாக இருந்ததே காரணம்.

## பன்னிரு இராசி அல்லது ஓரைகள்
# மேழம்
# விடை
# ஆடவை அல்லது இரட்டை
# கடகம்
# மடங்கல்
# கன்னி
# துலை
# நளி
# சிலை
# சுறவம்
# கும்பம்
# மீனம்

## நவக் கிரகங்கள்
thumb|200px|தென்னிந்திய முறையில் வரையப் பட்டுள்ள இராசிச் சக்கரம்
# சூரிய தேவன்  
# சந்திர தேவன்
# செவ்வாய்
# புதன் அல்லது அறிவன் கோள்
# குரு அல்லது வியாழன் கோள்
# சுக்ரன் அல்லது வெள்ளிக்கோள் 
# சனி அல்லது காரிக்கோள்
# இராகு ((நிழல் கோள்) (தொன்மம்) 
# கேது (நிழல் கோள்) (தொன்மம்)

## வீடுகள்
thumb|200px| வட இந்திய முறையில் வரையப் பட்டுள்ள ஓரை வட்டம்

## இருபத்தியேழு விண்மீன்கள்
# அஸ்வினி (பரி அல்லது புரவி)
# பரணி (அடுப்பு)
# கார்த்திகை (அறுமீன்) 
# ரோகிணி (உருள்)
# மிருகசிரீடம் (மான் தலை)
# திருவாதிரை (யாழ் அல்லது ஆதிரை)
# புனர்பூசம் (இரட்டை மீன்) 
# பூசம் (அலவன் அல்லது நளி)
# ஆயில்யம் (அரவு)
# மகம் (பல்லக்கு அல்லது அரியணை)
# பூரம் (கட்டில் இருகால்கள்)
# உத்திரம் (கட்டில் நாற்கால்கள்)
# அத்தம் (அங்கை)
# சித்திரை (அருமணி அல்லது முத்து)
# சுவாதி (வாள் அல்லது ஒற்றைப்புல்)
# விசாகம் (ஆரைக்கால்)
# அனுஷம் (நண்டு அல்லது தாமரை)
# கேட்டை (காதணி)
# மூலம் (வேர்க்கட்டு) 
# பூராடம் (முறம்) 
# உத்தராடம் (மருப்பு அல்லது கட்டில் பலகை)
# திருவோணம் (செவி) 
# அவிட்டம் (முரசு)
# சதயம் (வட்டம்)
# பூரட்டாதி (காலடிகள்)
# உத்திரட்டாதி (இரட்டையர்) 
# ரேவதி (மீன்)

thumb|இந்திய வானியலின் 27 நட்சத்திரங்கள்|thumb|350px|upright=2.00|இந்திய வானியலின் 27 நட்சத்திரங்கள்: ராசி, நட்சத்திரம்,  நட்சத்திர பாதம், நட்சத்திர அதிபதி, நட்சத்திரப்புள்ளி விளக்கப்படம்
## நவகிரகங்களின் உச்ச நீச வீடுகள்
கிரகத்தின் சொந்த வீடு, உச்ச வீடு, நீச்ச வீடு, எதிர் வீடு :

ராகு: இவர்கள் நிழல் கோள்கள் என்பதால் உச்ச, நீச வீடுகள் கிடையாது.

கேது: இவர்கள் நிழல் கோள்கள் என்பதால் உச்ச, நீச வீடுகள் கிடையாது.

## இந்திய இராசிகள்

## மேலும் காண்க
* இராசி
* இந்திய வானியலின் 27 நட்சத்திரங்கள்
* தமிழ் மாதங்கள்
* தமிழ்ப் புத்தாண்டு
* கொல்ல ஆண்டு
* அறுபது ஆண்டுகள்

## மேற்கோள்கள்

## வெளி இணைப்புகள்

பகுப்பு:சோதிடம்
பகுப்பு:பண்டைய வானியல்
பகுப்பு:விண்மீன்கள்
சோடச உபசாரம்

**சோடச உபசாரம்** என்பது இந்து கோவில்களில் இறைவனுக்கு நைவேத்யத்தினை தொடர்ந்து செய்யப்படும் பதினாறு வகையான உபசாரங்களாகும். இதனை **சோடச உபசார பூஜை**, **சோடச தீபாராதனை**, **சோடச தீபாராதனை உபசாரம்** எனவும் அழைப்பர். தஞ்சை நால்வரில் ஒருவரான சிவானந்தம் என்பவர் இப்பூஜைக்கு நிருத்ய நியதிகளையும் முறைகளையும் உருவாக்கியவராக அறியப்பெறுகிறார்.

இந்த உபசார முறைகள் பண்டைய இந்தியாவில் அரசர்களுக்கு செய்யப்பட்டவையாகும். பின்பு அவைகள் இறைவனுக்கு செய்யப்படுபவைகளாக மாற்றப்பட்டன.

## தயாராகுதல்
சோடச உபசாரங்களை தொடங்கும் முன்பு பூசைக்கான சில சுத்திகளைச் செய்ய வேண்டும்.
# ஆத்ம சுத்தி - பூசை செய்பவரின் உடலை சுத்தப்படுத்தும் பணி
# ஸ்தான சுத்தி - கருவறையை சுத்தப்படுத்தும் பணி
# திரவிய சுத்தி -  பூசை பாத்திரங்களை சுத்தப்படுத்தும் பணி
# மந்திர சுத்தி - பூசைக்குறிய மூர்த்தியின் மூல மந்திரத்தை ஜெபிக்கும் பணி
# லிங்க சுத்தி  - விக்கிரகத்தை சுத்தப்படும் பணி

இந்த சுத்திமுறைகளை முடித்த பிறகே சோடச உபகார பூஜையைத் தொடங்க வேண்டும்.

## சோட உபசார பட்டியல்
# ஆவாகனம்
# தாபனம்
# சந்நிதானம்
# சந்நிரோதனம்
# அவகுண்டவம்
# தேனுமுத்திரை
# பாத்தியம்
# அசமனீயம்
# அருக்கியம்
# புஷ்பதானம்
# தூபம்
# தீபம்
# நைவேத்தியம்
# பாணீயம்
# செபசமர்ப்பணம்
# ஆராத்திரிகை

## சோடச உபசார தீபங்கள்

# தூபம் 
# ஏகதீபம் (உருக்களி) 
# அலங்கார தீபம் (1,3,5,7,9 அல்லது 11 அடுக்குகள் கொண்ட தீபம்) 
# புஷ்ப தீபம் - மஹா தீபம் என்றும் அழைக்கப் படுவதுண்டு ) 
# நாக தீபம், 
# விருஷப தீபம் (நந்தி தீபம்) 
# புருஷாம்ருக தீபம் 
# சூல தீபம் 
# கூர்ம (ஆமை) தீபம் 
# கஜ (யானை) தீபம் 
# ஸிம்ஹ தீபம் 
# வ்யாக்ர (புலி) தீபம் 
# கொடி தீபம் 
# மயூர தீபம் 
# பஞ்ச தட்டுடன் பூர்ண கும்ப தீபம் 
# நட்சத்திர தீபம் - 27 நட்சத்திரங்களுக்காக 27 திரிகள் இடக்கூடிய தீபம்.
# மேரு தீபம் - மேரு மலை போன்ற தோற்றத்துடன் காணப்படுவது

## சோடச பொருள்களின் பட்டியல்

# கண்ணாடி, 
# குடை, 
# ஆலவட்டம், 
# சாமரம், 
# விசிறி, 
# கொடி 

இவற்றில் கண்ணாடி, குடை, ஆலவட்டம், விசிறி, கொடி ஆகியவை பித்தளையால் செய்யப்பட்டு பயன்படுத்தப் படுகின்றன. சாமரங்கள் வெண்பட்டால் செய்யப்பட்டு பயன்படுத்தப்படுகின்றன.

# குடை
# ஸ்தாபனம்
# பாத்யம் கொடுத்தல்
# ஆசனமளித்தல்
# அர்க்கியம்
# அபிஷேகம் வஸ்திரம்
# சந்தனம்
# புஷ்பாஞ்சலி
# தூயதீபம்
# நைவேத்தியம்
# பலி போடுதல்
# ஹோமம்
# ஸ்ரீபலி
# கேயம் வாத்தியம்
# நர்த்தனம்
# உத்வாஸனம்

## இலக்கியத்தில்
திருமுறை காண்டல் புராணத்தில்,

:நடராஜப் பெருமானுக்கு சோடச உபசாரம் 

## இவற்றையும் காண்க
பூசைக் கிரியைகள்
பஞ்சோபசாரம்
தசோபசாரம்

## ஆதாரங்கள்
 

பகுப்பு:பூசைக் கிரியைகள்
2012 இந்தியன் பிரீமியர் லீக்

**2012 [[இந்தியன் பிரீமியர் லீக்]]** (சுருக்கமாக **ஐபிஎல் 5** அல்லது **2012 ஐபிஎல்**, டிஎல்எஃப் ஐபிஎல் 2012), இந்திய துடுப்பாட்டக் கட்டுப்பாடு வாரியத்தால் நடத்தப்படும் ஐந்தாவதுஇந்தியன் பிரீமியர் லீக் நிகழ்வாகும். இந்தப் போட்டி ஏப்ரல் 4 முதல் மே 27, 2012 வரை நடந்தது. இறுதி ஆட்டத்தில் கொல்கத்தா நைட் ரைடர்ஸ் முந்தைய வாகையாளர்களான சென்னை சூப்பர் கிங்ஸ்அணியை ஐந்து இலக்குகளில் வென்று வாகை சூடினர்.  இந்தப் பருவத்தில் கொச்சி இட்டசுக்கேர்சு கேரளா அணி நீக்கப்பட்டதை அடுத்து குழுவாட்டங்களில் ஒன்பது அணிகளே பங்கேற்றன.

இந்தப் போட்டியின் முதல் நான்கு அணிகளும் (கொல்கத்தா நைட் ரைடர்ஸ், சென்னை சூப்பர் கிங்ஸ், டெல்லி டேர்டெவில்ஸ், மும்பை இந்தியன்ஸ்) 2012 *சாம்பியன்சு லீக் டிவென்ட்டி20* போட்டிகளில் இந்தியா சார்பாக பங்கேற்றன. நியாயமான விளையாடல் விருது ராஜஸ்தான் ராயல்ஸ் அணிக்கு வழங்கப்பட்டது. இந்தப் பருவத்தின் விளையாட்டு வீரராக கொல்கத்தா நைட் ரைடர்சு அணியின் சுனில் நரைன் தேர்ந்தெடுக்கப்பட்டார்.  கிங்சு இலெவன் பஞ்சாபு மட்டையாளர் மன்தீப் சிங் போட்டியின்  "உதய விண்மீனாக" அறிவிக்கப்பட்டார்.

## மேற்சான்றுகள்

## வெளி இணைப்புகள்
* Tournament site on ESPN CricInfo

பகுப்பு:இந்தியன் பிரீமியர் லீக்
பகுப்பு:2012 இல் விளையாட்டுகள்